5. Ceny potravín v Európe (
- Pred začiatkom hlasovania
Katerina Batzeli
Vážený pán predsedajúci, najzaujímavejšie by bolo, keby sme mohli porovnať hlasovanie o správe Výboru pre poľnohospodárstvo a rozvoj vidieka a o alternatívnych predložených návrhoch uznesení 40 poslancov a Skupiny Aliancie liberálov a demokratov za Európu. Zistili by sme:
po prvé, že sa pozmenilo a doplnilo celkovo 15 návrhov bez akéhokoľvek posolstva,
po druhé, že okrem kvantitatívnej otázky existuje aj politická otázka, že alternatívny návrh neobsahuje žiadnu zmienku o úlohe a zodpovednosti veľkých obchodných predajných a veľkoobchodných sietí,
po tretie, že písomné vyhlásenie Európskeho parlamentu so 439 podpismi poslancov, ktorí chcú, aby porušenia boli vhodne kontrolované a riadené, prepadlo kvôli chybe, a
po štvrté, že sa vymazala alebo prifarbila každá nečestná obchodná politika a že sa zachádza až tak ďaleko, že sa odmieta odporúčanie vytvoriť európsku databázu poľnohospodárskych vstupných cien a spotrebiteľských cien, ktorá by bola dostupná pre všetkých občanov a spotrebiteľov.
Cieľ Výboru pre poľnohospodárstvo a skupiny na vysokej úrovni je preskúmať praktiky hospodárskej súťaže a transparentnosť vnútorného trhu v potravinárskom odvetví. Dnes budeme hodnotení všetci.
Astrid Lulling
(FR) Vážený pán predsedajúci, toto vyhlásenie je úplne ohromujúce.
Chcela som len povedať svojim kolegom poslancom, že patrím medzi autorov alternatívneho uznesenia. Sme v Európskej únii, nie v Sovietskom zväze.
(potlesk)
Predsedajúci
Pani Lullingová, som si istý, že tento detail poslancom Parlamentu neunikol, no dal som spravodajkyni priestor, pretože počas rozpráv nemala príležitosť vyjadriť sa. Ako viete, má nárok na dve minúty a počas týchto dvoch minút má spravodajca úplnú slobodu. A toto sa dodržalo.

{'language': 'sk'}